Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7635

(2) a „vinho verde” régióban termelt és a 341. cikkben említett borok tekintetében a Tanács a Bizottság javaslata alapján, minősített többséggel elfogadja az ezen borokra alkalmazandó szabályokat. Együttes nyilatkozat a portugáliai cukorfinomító-ipar ellátásáról Az Európai Közösségek Tanácsa a mezőgazdasági árakra vonatkozó határozatokkal kapcsolatos intézkedésekkel összefüggésben 1985. május 23-án elfogadta azokat a rendelkezéseket, amelyek lehetővé teszik megfelelő intézkedések 2004/60/II. szám megtételét a Franciaország tengerentúli megyéiből származó nyers nádcukor és a finomításra szánt répacukor árainak kiegyenlítése céljából. Ezek az intézkedések lehetővé teszik, hogy a portugál cukorfinomítók a kedvezményezett cukorhoz hasonló árfeltételekkel juthassanak hozzá a szóban forgó cukorhoz. Együttes nyilatkozat a hozzáadottérték-adó közös rendszerének portugáliai bevezetéséről Az átmeneti eltérés alkalmazási időszaka során, amely lehetővé teszi a Portugál Köztársaság számára, hogy a hozzáadottérték-adó közös rendszerének bevezetését elhalassza, a Portugál Köztársaság a XXXVI. melléklet II. „Adózás” című pontjában említett irányelvek alkalmazása céljából ugyanolyan elbánásban részesül, mint bármely harmadik ország. Az Európai Gazdasági Közösség nyilatkozata a jelenlegi tagállamokban munkaviszonyt létesítő spanyol és portugál munkavállalókról A szabad mozgás jogának gyakorlására vonatkozó átmeneti rendelkezések értelmében a jelenlegi tagállamok, amikor munkaerőigényeik kielégítése érdekében olyan harmadik országokból származó munkaerőt vesznek igénybe, amely nem része az illető ország szokásos munkaerőpiacának, ugyanolyan elsőbbséget élvező elbánásban részesítik a spanyol és portugál állampolgárokat, mint a többi tagállam állampolgárait. Az Európai Gazdasági Közösség nyilatkozata Spanyolországnak és Portugáliának az Európai Szociális Alap forrásaiból való részesedéséről Annak érdekében, hogy Portugália egésze, valamint Spanyolország azon térségei, amelyek magasabb intervencióra tarthatnak igényt, a csatlakozás időpontjától ugyanolyan elvek szerint részesüljenek elbánásban, mint a jelenlegi Közösség érintett térségei, a Közösség a csatlakozást megelőzően megkezdi az Európai Szociális Alapra irányadó szabályok vonatkozó rendelkezéseinek kiigazítását az elfogadásukra alkalmazandó eljárással összhangban. Az Európai Gazdasági Közösség nyilatkozata Spanyolországnak és Portugáliának az Európai Regionális Fejlesztési Alap forrásaiból való részesedéséről Annak biztosítása érdekében, hogy Spanyolország és Portugália a csatlakozás időpontjától részesüljenek az Európai Regionális Fejlesztési Alap forrásaiból, a Közösség a csatlakozást megelőzően kiigazítja az Európai Regionális Fejlesztési Alapról szóló, 1984. június 19-i 1787/84/EGK tanácsi rendelet azon rendelkezéseit, amelyek meghatározzák az egyes tagállamokra jutó összegek felső és alsó határát. Az Európai Gazdasági Közösség nyilatkozata a portugáliai cukorfinomító-ipar ellátásáról A Közösség kész különös figyelmet szentelni a portugál cukorfinomítók ellátási helyzetének ezen ágazat közös piacszervezésének jövőbeli felülvizsgálatakor. A Közösség kész továbbá az átmeneti időszak lejárta előtt átfogó vizsgálatot végezni a közösségi cukorfinomító-ipar és különösen a portugál cukorfinomító-ipar ellátási helyzetéről a Bizottság jelentése alapján, amelyhez szükség esetén mellékelni kell azokat a javaslatokat, amelyek alapján a Tanács adott esetben határozhat a megteendő intézkedésekről. Az Európai Gazdasági Közösség nyilatkozata a vizek ellenőrzéséhez és felügyeletéhez nyújtott közösségi támogatásról A Közösség megerősíti, hogy megfontolás tárgyát képezheti a Portugália felségterülete vagy joghatósága alá tartozó vizek ellenőrzéséhez és felügyeletéhez nyújtott közösségi támogatás. 2004/60/II. szám Az Európai Gazdasági Közösség nyilatkozata a portugál gazdaság alkalmazkodásáról és modernizációjáról A Portugál Köztársaság csatlakozása az Európai Közösségekhez kilátásba helyezi gazdasága modernizációját és növekedési lehetőségei bővítését. Ennek érdekében az előzőleg a 263. cikkben és a 24. jegyzőkönyvben meghatározott egyedi mezőgazdasági fejlesztési programot azonnal a csatlakozást követően alkalmazni kell és összesen 10 évre tervezett szakaszokban kell megvalósítani. Hasonló erőfeszítésre van szükség az ipar területén is a termelési ágazat korszerűsítéséhez, illetve az európai és világgazdasági valósághoz való igazításához. A Közösség – hasonló szellemben, mint a mezőgazdaság tekintetében – kész támogatni a portugál vállalkozásokat azáltal, hogy hozzáférhetővé teszi számukra technikai támogatását és hiteleszközeit – mind az új közösségi eszközök (ÚKE), mind a magánbankok által folyósított hiteleket –, és kész fokozni az Európai Beruházási Bank hozzájárulását e célok megvalósításához. Az Európai Gazdasági Közösség nyilatkozata a közösségi hitelfolyósítási mechanizmus Portugália javára történő alkalmazásáról A tagállamok fizetési mérlegeinek támogatására létrehozott közösségi hitelfolyósítási mechanizmus keretében (az

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes